· Referat af 1. møde i Hjulmandshuset fredag 20. september 2013 kl. 14.00. 

Tilstede: Denja, Vivi (Denjas mormors faster), Vibeke, Claus, John, Tina, Tinas søn og hans kæreste, Tove og Peter.
Afbud: Kisjan, Inger, Johns moster og Lone.
...
Vi begyndte godt med hyggesnak og æbleskiver. 

Vivi som er en efterkommer af hjulmand Niels Christian Hansen: Denjas faster blev måske født i huset omkring 1910, men kort efter flyttede familien til Søndergade 50, hvor Niels Christian Hansen fortsatte som karetmager. Han døde i 1945.
Vivi omtalte også sin morfar og mormor, der boede i Bjørnsdamhuset.

Tine har familie tilbage til den første hjulmand Peder Jørgensen. Der er noget med en oldefars fætter Jens Jørgensen (?).

Denja har forbindelse til hjulmand Niels Christian Hansen. Der er noget med Henry Jensen og de flytter fra huset 1911 (?). Jenny er datter Niels Christian Hansen og faster til Denjas mormor, Vivi.

Vibeke har forbindelse til dengang det var æbleskivehus.

Claus har forbindelse til skovarbejder Wilhelm Rasmussen og denne hustru Marie. De var de sidste beboere. Har samlet materiale.

Johns oldefar var skovarbejder Wilhelm Rasmussen. Har samlet materiale.

Toves forældre lejede huset efter skovarbejder Wilhelm Rasmussen. De kom fra gården Hindsfred og havde 10 køer. Faderen havde ekstrajob i Feriebyen. Hun ved en masse om denne tid. Cafeteria Hjulmandshuset startede pinsedag 1964.

Peter har haft yderligere kontakt med Birgit Aahman, efterkommer efter hjulmand Peder Jørgensen. Hun har udlånt materiale bl.a. et bånd fra DR i 1963 med fire af hjulmandens sønner og et skrift med mange erindringer fra hendes bedstefar Christian Jørgensen. Vi nåede ikke at høre båndet. Måske er huset først bygget i 1872 efter den store stormflod, der bortskyllede hjulmandens hus ved Grimmerhus.

Karoline kom til som Mælkepop i 1966 (?).

Der var minigolfbane mod vest i tilknytning til iskiosken der. Det var Sofus, der stod for det. Minigolfbanen blev siden flyttet til Kvisø ved Grindsted. 

Beslutninger:

1. Vi holder sammen og arbejder videre.
2. John opretter lukket gruppe på facebook. Man skal have tilknytning til huset og/eller interesse i dets historie.
3. Vi er hver især ansvarlige for det materiale vi lægger fb-gruppen.
4. Vi vil respektere hinandens materiale og ikke bruge det uden efter aftale.
5. Vi vil i fællesskab drøfte gruppens videre arbejde – herunder formidling af historien.
6. Husets historie omfatter et overblik over historien og beboerne – æbleskivetiden hører med.
7. Vi overvejer en tilknytning til museet.
8. Næste møde foreslås på museet.

Ref. Peter

Rettet på baggrund af kommentarer fra Denja og Tove samt med enkelte småjusteringer. 

Det første referat er derfor gemt på tidslinjen og erstattet af dette.

